JMT วิ่งต่อ 3% โบรกชูเป้า 86 บ. ชี้งบปี 65-66 แกร่ง รับพอร์ตหนี้โต
JMT บวกต่อ 3% โบรกเคาะเป้าปี 66 ที่ 86 บาท มองผลงานปี 65-66 เติบโตแข็งแกร่ง สอดคล้องพอร์ตลูกหนี้ที่ขยายตัวอย่างต่อเนื่อง
JMT บวกต่อ 3% โบรกเคาะเป้าปี 66 ที่ 86 บาท มองผลงานปี 65-66 เติบโตแข็งแกร่ง สอดคล้องพอร์ตลูกหนี้ที่ขยายตัวอย่างต่อเนื่อง
28 ธ.ค. 2565

ผู้สื่อข่าวรายงานว่า วันนี้ (28 ธ.ค.65) ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT อยู่ที่ระดับ 68 บาท บวก 1.75 บาท หรือ 2.64% สูงสุดที่ระดับ 68.25 บาท ต่ำสุดที่ระดับ 66.25 บาท ด้วยมูลค่าการซื้อขาย 157.34 ล้านบาท

ด้าน บล.โนมูระ พัฒนสิน ระบุในบทวิเคราะห์ ให้ราคาเป้าหมายปี 66 ที่ 86 บาท มองภาพรวมปี 65-66 ยังมีแนวโน้มเติบโตสูง หนุนด้วยพอร์ตหนี้้ที่ขยายตัวสูงแตะ 2.6 แสนล้านบาท โดยประเมินกำไร 65-66 ที่ 2 พันล้านบาท (+36% จากปีก่อน) และ 2.8 พันล้านบาท (+46% จากปีก่อน) ภาวะซื้อหนี้เร่งตัวบนเงินลงทุน 5 และ 8 พันล้านบาท ตามลำดับ และจุดเด่น JK AMC ที่ทำสำเร็จเจ้าเดียวในตลาดจะรับโอนพอร์ตเป็น 5 หมื่นล้านบาท สิ้นปีนี้รับรู้กำไรอย่างมีนัยระยะสั้น
คาดกำไรไตรมาส 4/65 ที่ 652 ล้านบาท เติบโต 37% จากปีก่อน และโต 43% จากไตรมาสก่อน จากยอด Cash collection สูงปลายปี และส่วนแบ่งกำไรจาก JK
ด้าน Valuation: ราคาหุ้นปัจจุบันมองยังสามารถสะสมได้ โดยมี PE ปี 66 ที่ 36 เท่า เข้าสู่การเติบโตสูงแบบก้าวกระโดด เงินทุนพร้อม บนกองหนี้ที่เพิ่ม
อย่างไรก็ตาม มองเป็นบวกจากเงินเฟ้อผ่านจุดเร่งสุด หนุนหุ้น High Growth รวมถึงภาวะการซื้อหนี้จะกลับมาคึกคักช่วงท้ายปี ต่อเนื่องถึงปี 66 ขณะที่ระยะยาวโครงสร้างประเทศยังเอื้อต่อธุรกิจ JMT ตามแนวโน้มหนี้ครัวเรือนระดับสูง การเพิ่มค่าแรงขั้นต่ำและมาตรการลดค่าครองชีพ JMT ได้ประโยชน์จาก cash collection ที่ง่ายขึ้น